《三藏梨》
宋代·李石

沉黎厅前三藏梨，老虎须牙龙甲皮。我来与国惜乔木，尚幸出屋繁孙枝。

春风千花玉叶碎，秋日万子金圆垂。问禅谁是柏树子，听讼漫逐棠阴移。

雪香楼头终日坐，纸尾自书三百颗。他时若问相公槐，我为改名罗汉果。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。